|  |
| --- |
| **НАСТАВНИ ПРЕДМЕТ:** ГЕОГРАФИЈА **РАЗРЕД:** СЕДМИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ:** 66 |
| **НАСТАВНА ТЕМА:** ЈУЖНА АМЕРИКА |
| **НАСТАВНА ЈЕДИНИЦА:** Јужна Америка: географске одлике – утврђивање |
| **ТИП ЧАСА:** утврђивање |
| **ЦИЉ ЧАСА:** утврдити основне географске одлике Јужне Америке и извршити њихово поређење са географским одликама Северне Америке |
| **ЗАДАЦИ ЧАСА**  **Образовни:** утврдити и практично применити знања о географским одликама Jужне и Северне Америке на немој карти  **Васпитни:** развијање способности уочавања основних својстава објеката, појава и процеса у окружењу и њихове повезаности, развити код ученика географски начин мишљења, способност упоређивања, посматрања, закључивања |
| **ОЧЕКИВАНИ ИСХОДИ**  **По завршетку часа ученик ће бити у стању да:**  – разуме основне географске одлике Јужне Америке;  – на немој карти представи географске објекте Северне и Јужне Америке. |
| **СТАНДАРДИ И НИВОИ ЗНАЊА**  **Основни ниво:**  ГЕ1.1.3. препознаје и чита географске и допунске елементе карте – чита називе мора, залива, острва, полуострва, рељефних целина, хидрографских објеката, држава и градова Северне и Јужне Америке  ГЕ1.4.2. препознаје основне природне и друштвене одлике Северне и Јужне Америке  **Средњи ниво:**  ГЕ2.1.2. одређује положај места и тачака на карти – мора, залива, острва, полуострва, рељефних целина, хидрографских објеката, држава и градова Северне и Јужне Америке ГЕ2.1.4. приказује понуђене географске податке на немој карти, графикону, табели или схеми  ГЕ2.4.2. описује природне и друштвене одлике Северне и Јужне Америке  **Напредни ниво:**  ГЕ3.1.1. анализира карту и доноси закључке о просторним и каузалним везама географских чињеница Северне и Јужне Америке  ГЕ3.4.3. објашњава географске везе и законитости Северне и Јужне Америке |
| **ОБЛИЦИ РАДА:** фронтални, индивидуални |
| **МЕТОДЕ РАДА:** дијалошка, илустративно-демонстрациона, монолошка |
| **НАСТАВНА СРЕДСТВА:** Уџбеник географије, Географски атлас – издање Завода за уџбенике, Београд, Вежбанка за географију, 7. разред (неме карте) – издање Завода за уџбенике, Београд, карта света, глобус, зидна карта Јужне Америке, илустрације |
| **МЕЂУПРЕДМЕТНЕ КОРЕЛАЦИЈЕ:** српски језик, историја, биологија |
| **ТОК ЧАСА** |
| **Уводни део часа** |
| Саопштавамо ученицима да ће се утврђивање и провера усвојености знања о географским одликама Јужне Америке извршити на немој карти Јужне Америке у Вежбанци (стр. 29) и поређење са основним географским одликама Северне Америке. Ученици треба да припреме вежбанке, бојице и фломастере. |
| **Главни део часа** |
| Делимо наставне листиће са задацима за рад на немој карти Јужне Америке. Ученици припремају Вежбанку и потребни прибор и приступају раду. Прво треба да ураде тражени задатак на немој карти, а онда следеће задатке:  – исписују називе океана, мора залива, полуострва и већих острва  – браон бојом означе правце пружања планинског венца Анда  – жутим површинским знаком простирање Бразилске висоравни и Гујанске висоравни,  – зеленом бојом простирање Амазонске низије  – плавом бојом подебљају линијске знаке којима су представљене реке: Ориноко,  Амазон, Сан франциско, Парана  – бројевима означе:  1. Титикака језеро  2. Патагонија  3. врх Аконкагва  4. залив Ла Плата  5. архипелаг Огњена земља  Када заврше задатке на немој карти Ј. Америке, треба да је упореде са картом Северне Америке у Вежбанци, на којој су задатке радили на 61. часу и одговоре на питања:  – Које су разлике у разуђености обала дав континента?  – Које су сличности у рељефној грађи два континента?  – Које су разлике у изгледу хидрографске мреже два континента? |
| **Завршни део часа** |
| Прикупљамо вежбанке и писмене одговоре од ученика да бисмо их оценили и следећи час саопштили и образложили оцене. |
| **ИЗГЛЕД ТАБЛЕ** |
|  |
| **ЕВАЛУАЦИЈА ЧАСА** |
|  |