|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** СЕДМИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 70** |
| **НАСТАВНА ТЕМА:** ПОЛАРНЕ ОБЛАСТИ |
| **НАСТАВНА ЈЕДИНИЦА:** Поларне области--*Арктик и насупрот њему Антарктик* |
| **ТИП ЧАСА:** Обрада |
| **ЦИЉ ЧАСА:** Упознавање ученика са основним географским одликама Поларних области—Арктика и Атарктика |
| **ЗАДАЦИ ЧАСА:**  **Образовни**: Разумевање постојања поларних области на Земљи, као специфичних делова земљине површине око Северног и Јужног пола, и упознавање са њиховим основним географским одликама .  **Васпитни**: Развијање способности уочавања основних својстава објеката, појава и процеса у окружењу и њихове повезаности, развити код ученика географски начин мишљења, способност упоређивања, посматрања, закључивања |
| **ОЧЕКИВАНИ ИСХОДИ: По завршетку часа ученик ће бити у стању да:**  -уочи разлоге постојања географских специфичности поларних области  -на карти уочи и објасни однос њиховог географског положаја према континентима и океанима  -схвати основне одлике климе и живог света  -разуме значај поларних области у данашњем свету |
| **СТАНДАРДИ И НИВОИ ЗНАЊА:**  **Основни ниво:**  ГЕ1.1.2. Наводи и описује начине представљања Земљине површине (пореди глобус и карту света).  ГЕ1.2.2. Описује облик Земље и препознаје појаве и процесе повезане с њеним кретањем.  ГЕ1.1.3. Препознаје и чита географске и допунске елементе карте – чита називе мора и острва у Арктику и око Антарктика.  **Средњи ниво:**  ГЕ2.1.1. Одређује стране света на географској карти.  ГЕ2.1.2. Одређује положај мора и острва Арктика и око Антарктика.  ГЕ2.1.3. Препознаје и објашњава географске чињенице приказане моделом, сликом, графиконом, табелом и схемом.  ГЕ2.4.2. Описује природне одлике Арктика и Антарктика**.**  **Напредни ниво:**  ГЕ3.1.1. Анализира карту и глобус и доноси закључке о географском положају Поларних области и њиховим везама с другим деловима света.  ГЕ3.2.1. Препознаје димензије Земље и објашњава последице Земљиног облика и кретања – поларни дан и ноћ, најмањи упадни угао сунчевих зрака.  ГЕ3.2.2. Објашњава физичко-географске законитости у географском омотачу Земље – климатску и биогеографску зоналност.  ГЕ3.4.3. Објашњава положај Поларних области и разуме да су то најхладније области на Земљиној површини. Уочава специфичност живог света и значај за Поларних области будућност човечанства. |
| **ОБЛИЦИ РАДА:** фронтални, индивидуални |
| **МЕТОДЕ РАДА:** дијалошка, илустративно-демонстрациона, монолошка |
| **НАСТАВНА СРЕДСТВА:** уџбеник географије, Географски атлас-издање Завод за уџбенике, Београд, Вежбанка за географију 7. разред (неме карте), издање Завод за уџбенике,Београд, зидна карта света, глобус, илустрације |
| **МЕЂУПРЕДМЕТНЕ КОРЕЛАЦИЈЕ:** српски језик, историја, биологија |
| **ТОК ЧАСА:** |
| **Уводни део часа:** |
| Поновљаљмо са ученицима распоред копна и воде на Земљи.Проверити познавање појмова Земљина оса, Земљини полови, топлотни појасеви, оријентација помоћу звезда. |
| **Главни део часа:** |
| Лоцирамо на глобусу тачке полова и области око њих – поларних области.Објашњавамо порекло назива Арктик и Антарктик.Инсистирамо да ученици уоче битну географску разлику између Арктика и Антарктика, а то је да је Арктик већим делом океан окружен континентима, а Антарктик континент окружен океанима.Тражимо да ученици одређују помоћу карте у атласу шта обухвата Арктик, и који га континенти окружују. а шта обухвата Антарктик и који га океан окружије.Објашњавамо напоре људи да освоје тачке Северног и Јужног пола.Наводимо и поредимо битне одлике климе Арктика и Антарктика.Истичемо ниске температуре и јаке ветрове на Антарктику.Указујемо на смањивање леденог покривача Поларних области, као последице глобалног загревања.Упознајемо ученике са појмом озонска рупа.Објашњавамо одлике скромног живог света и истичемо разлике у врстама.Истичемо да је Арктик подељен између пет околних земаља, а да Антрктик не припада, према међународном договору ни једној земљи.Посебно наглашавамо огромна природна богатства-руде, утврђена испод леда Антарктика. |
| **Завршни део часа:** |
| Помажемо ученицима да ураде тест р. 7 на страни 195. у уџбенику. |
| **ИЗГЛЕД ТАБЛЕ** |
| **ПОЛАРНЕ ОБЛАСТИ**  ***АРКТИК И НАСУПРОТ ЊЕМУ--АНТАРКТИК***  -две поларне области:  1.Арктик – око Северног пола- Арктик од речи „арктос“ – земља испод сазвежђа Малог медведа  2.Антарктик – око Јужног пола- Антарктик – „насупрот Арктику“;  -**Арктик обухвата**:  – Северни ледени океан;  – острва и архипелаге у Северном леденом океану;  – најсеверније делове Евроазије и Северне Америке;  -Северни пол први осваја Роберт Пири у априлу 1909;  -клима: поларна и субполарна, са мало падавина;  -поларне пустиње и тундре;  -доморадочко становништво: Инуити (Ескими), Сами, Чукчи... – риболов и лов;  -пет сектора – Русија, Канада, САД, Норвешка, Данска (Гренланд).  -**Антарктик обухвата**:  -континент Антарктида,  -Јужни океан и острва у њему;  -Јужни океан – делови Тихог, Атлантског и Индијског океана;  -Антарктида – последњи откривени континент, почетак 19. века;  -Јужни пол први осваја Руал Амундсен, децембра 1911;  -ледени покривач дебљине и до 4 km;  -Антарктида – „највиши“ континент, средња висина 2040 m;  -најхладнији и најсуровији континент (–89,2 C);  -озонска рупа;  -живи свет сиромашан – фоке, пингвини, китови;  -рудно богатство испод леда;  -нема сталног становништва;  -научноистраживачке базе, чак и на Јужном полу;  -не припада ниједној држави. |
| **ЕВАЛУАЦИЈА ЧАСА:** |