|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:**СЕДМИ |
| **ШКОЛА:** |
| **НАСТАВНИК:** |
| **ДАТУМ:** |
| **РЕДНИ БРОЈ ЧАСА У ШКОЛСКОЈ ГОДИНИ: 39** |
| **НАСТАВНА ТЕМА:** АЗИЈА |
| **НАСТАВНА ЈЕДИНИЦА:** Средња (Централна) Азија-*Најконтиненталнија регија света* |
| **ТИП ЧАСА:** Обрада |
| **ЦИЉ ЧАСА:**  Објаснити ученицима географске одлике Средње Азије |
| **ЗАДАЦИ ЧАСА:**  **Образовни:** Усвојити нова знања о основним географским одликама Средње Азије  **Васпитни:** Развијање способности уочавања основних географских одлика објеката, уочавање појава и процеса и њихове повезаности.Развијање способности географског начин мишљења, способности упоређивања, посматрања, закључивања.  Развој еколошке свести. |
| **ОЧЕКИВАНИ ИСХОДИ: По завршетку часа ученик ће бити у стању да:**  -разуме зашто је Средња Азија најконтиненталнија регија света  -на карти покаже истакнуте планине, низије и пустиње Средње Азије  -објасни утицај географског положаја и рељефа на климу и хидрографске одлике Средње Азије  -уочи и образложи потребу за наводњавањем пољопривредног земљишта  - разуме значај који Средња Азија има у копненом саобраћају између Европе и Азије  -схвати значај нафте и гаса у привреди ове регије |
| **СТАНДАРДИ И НИВОИ ЗНАЊА:**  **Основни ниво:**  ГЕ1.1.3. Препознаје и чита на географској карти називе планина, низија, пустиња, река, језера, држава и градова Средње Азије.  ГЕ1.4.2. Препознаје основне природне и друштвене одлике Средње Азије.  **Средњи ниво:**  ГЕ2.1.2. Одређује положај места и тачака на географској карти.Ученик одређује положај планина, низија, пустиња, река, језера, држава и градова Средње Азије.  ГЕ2.1.3. Препознаје и објашњава географске чињенице – објекте, појаве, процесе и односе који су представљени сликом, графиком, табелом и схемом у уџбенику.  ГЕ2.4.2. Описује природне и друштвене одлике Средње Азије.  **Напредни ниво:**  ГЕ3.1.1. Анализира географске карте Азије и Средње Азије и доноси закључке о повезаности географског положаја и природногеографских одлика Средње Азије с одликама становништва и привреде.  ГЕ3.4.3. Објашњава географске законитости Средње Азије – континенталност, изолованост, сушност, ретка насељеност, различитост народа и култура, богата културна баштина. Уочава и разуме проблем Аралског језера. |
| **ОБЛИЦИ РАДА:** фронтални |
| **МЕТОДЕ РАДА:** илустративно-демонстрациона, дијалошка, монолошка |
| **НАСТАВНА СРЕДСТВА:** Уџбеник географије, Географски атлас-издање Завода за уџбенике, Београд, Вежбанка за географију, 7. разред (неме карте)-издање Завода за уџбенике, Београд, зидна карта Азије, глобус, илустрације. |
| **МЕЂУПРЕДМЕТНЕ КОРЕЛАЦИЈЕ:** српски језик, историја, ликовна култура |
| **ТОК ЧАСА:** |
| **Уводни део часа:** |
| Дајемо упутства за рад на часу.Тражимо да ученици отворе географски атлас, карта Средње Азије и уџбеник, стр. 99-102.Дајемо им десет минута да прочитају текст у уџбенику |
| **Главни део часа:** |
| После завршеног читања, саопштавамо ученицима да издвоје битне чињенице које исписујемо на табли.Контролишемо исправност тврдњи и по потреби усмеравамо рад ученика.Држимо се уобичајеног редоследа-границе регије, географски положај, рељеф, клима, хидрографске одлике, живи свет, становништво, насеља и привреда.Записујемо чињенице на табли.Указујемо на променљивост граница и политичку поделу регије.  посебно инсистирамо да ученици уоче негативан утуцај људи на Аралско језеро, као пример велике еколошке катастрофе. |
| **Завршни део часа:** |
| -проналажење на зидној карти Азије одређених географских објеката;  -тема за презентацију: „Два „мора“ Средње Азије“  -тема за есеј: „Народи Средње Азије“ |
| **ИЗГЛЕД ТАБЛЕ** |
| СРЕДЊА АЗИЈА  *НАЈКОНТИНЕНТАЛНИЈА РЕГИЈА СВЕТА*  – географски положај: изразито континентална регија;  – рељеф: Туранска низија, Казашко побрђе, Памир, Тјаншан, Алтај;  – клима: сува континентална, полупустињска и пустињска;  – хидрографија: унутрашње одводњавање, реке – Аму Дарја и Сир Дарја, Аралско и Балхашко језеро;  – живи свет – природне зоне: степе, полупустиње и пустиње Каракум и Кизилкум;  – становништво: Казаси, Туркмени, Узбеци, Киргизи (турска група), Таџици (иранска група народа);  – градови: Ташкент, Алма Ата, Самарканд, Бухара;  – привреда: пољопривреда (памук, свилена буба, житарице), рударство (Караганда), нафта и гас (Каспијско језеро), занатство (теписи).  -некада „Пут свиле“, данас „Пут нафте“  -еколошка катастрофа Аралског језера  -државе: табела на страни 99. уџбеника. |
| **ЕВАЛУАЦИЈА ЧАСА:** |
|  |